પંડયાને બેભાન હાલતમાં સિવિલ હોસ્પિટલમાં દાખલ કરવામાં આવ્યા બાદ માલવિયાનગર પોલીસે તેમની ફરિયાદના આધારે હુમલાખોર ટોળાં સામે ગુનો નોંધ્યો હતો. આ કેસની તપાસ ચલાવતા પીએસઆઈ જે.એ. ખાચરે જણાવ્યું હતું કે, આશરે ૧૫થી ૨૦ શખસોના ટોળાંએ કરેલા હુમલા અંગે ઘટનાસ્થળેથી સીસીટીવી કેમેરાના ફટેજ મેળવી તમામને પકડી લેવામાં આવશે. જયંતભાઈએ પોતાના નિવેદનમાં પોલીસને આપેલી વિગતો પ્રમાણે તેઓ અંધશ્રધ્ધા અને વહેમ વિરૂધ્ધ ઝુંબેશ ચલાવતા હોવાથી ચોકકસ શખસોને તેમની આ કામગીરી ખટકતી હોઈ તે કારણે હુમલો થયાની તેમણે આશંકા દર્શાવી છે.